Blaze7451/Wiki-th-20250601 huggingface dataset:
สมเด็จพระราชาธิบดีฮารัลด์ที่ 5 แห่งนอร์เวย์

สมเด็จพระราชาธิบดีฮารัลด์ที่ 5 แห่งนอร์เวย์ (ภาษานอร์เวย์: Hans Majestet Kong Harald V) (His Majesty The King Harald V of Norway) เป็นสมเด็จพระราชาธิบดีแห่งนอร์เวย์  ทรงขึ้นครองราชย์หลังจากการสวรรคตของพระราชบิดา (พระเจ้าโอลาฟที่ 5) เมื่อวันที่ 17 มกราคม ค.ศ. 1991 ในฐานะพระปนัดดาของพระเจ้าเอ็ดเวิร์ดที่ 7 แห่งสหราชอาณาจักร สมเด็จพระราชาธิบดีซึ่งเป็นพระราชโอรสองค์เดียวของสมเด็จพระราชาธิบดีโอลาฟที่ 5 และเจ้าหญิงมาร์ธาแห่งสวีเดน ทรงมีสิทธิสืบราชสันตติวงศ์ราชบัลลังก์อังกฤษในลำดับที่ 48 เนื่องจากพระองค์เป็นพระราชปนัดดา (เหลน) ในสมเด็จพระเจ้าเอ็ดเวิร์ดที่ 7 แห่งสหราชอาณาจักร ผ่านทาง สมเด็จพระราชินีม็อดแห่งนอร์เวย์ ผู้เป็นพระอัยยิกา (ย่า)
สมเด็จพระราชาธิบดีทรงได้รับปริญญาจากมหาวิทยาลัยออกซฟอร์ดในสาขาวิชาประวัติศาสตร์และเศรษฐศาสตร์ ในปี 1968 ทรงเข้าพิธีอภิเษกสมรสกับสามัญชน นางสาวซอนยา เฮรัลด์เซ็น ซึ่งต่อมาได้รับการสถาปนาเป็น สมเด็จพระราชินีซอนยาแห่งนอร์เวย์ มีพระราชโอรสพระราชธิดาคือ เจ้าหญิงมาร์ธา ลุยเซอ และมกุฎราชกุมารเจ้าชายโฮกุน ซึ่งทรงอภิเษกสมรสกับ นางสาวเมทา-มาริ ปัจจุบันได้รับสถาปนาเป็น เจ้าหญิงเมทา-มาริ มกุฎราชกุมารีแห่งนอร์เวย์
เจ้าชายโฮกุนและเจ้าหญิงเมทา-มาริ พร้อมด้วยพระโอรสองค์เล็กคือเจ้าชายสแวร์เรอ มักนุส เสด็จฯ เป็นผู้แทนพระองค์สมเด็จพระราชาธิบดีเพื่อร่วมพิธีเฉลิมฉลองครองสิริราชสมบัติครบ 60 ปีของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร สมเด็จพระราชาธิบดีทรงเป็นนักกีฬาและนักเดินเรือผู้เชี่ยวชาญ และทรงนำทีมนักกีฬานอร์เวย์ให้ได้รับชัยชนะจากการแข่งเรือใบในนามประเทศนอร์เวย์หลายครั้ง รวมทั้งจากการแข่งขันกีฬาโอลิมปิกที่กรุงโตเกียวเมื่อปี ค.ศ. 1964 ปัจจุบันคณะแพทย์ถวายคำแนะนำให้สมเด็จพระราชาธิบดีฮารัลด์ที่ 5 ทรงงานน้อยลงเพื่อพระพลานามัย แต่กระนั้นพระองค์ก็ยังทรงนำการประชุมคณะรัฐมนตรีทุกวันศุกร์ ส่วนความสัมพันธ์ระหว่างประเทศไทยกับนอร์เวย์ดำเนินไปด้วยความราบรื่นนับแต่เริ่มมีความสัมพันธ์กันเมื่อกว่าร้อยปีที่ผ่านมา ความสัมพันธ์ระหว่างราชวงศ์ของประเทศทั้งสองก็เป็นไปอย่างสนิทสนมและช่วยเหลือเกื้อกูล เช่นเดียวกับรัฐบาลและประชาชนของทั้งสองประเทศ
ไฟล์:2-Kings.jpg|166px|thumb|left|พระองค์พร้อมด้วยสมเด็จพระราชาธิบดีฆวน การ์โลสที่ 1 แห่งสเปน ในปี ค.ศ. 2006

**พงศาวลี**
หมวดหมู่:พระมหากษัตริย์นอร์เวย์
ฮ
หมวดหมู่:มกุฎราชกุมารแห่งนอร์เวย์
หมวดหมู่:ผู้นำประเทศในปัจจุบัน
หมวดหมู่:ผู้ได้รับเครื่องราชอิสริยาภรณ์ ม.จ.ก. (ฝ่ายหน้า)
ภาษาชองส์ซันเมอร์

ภาษาชองส์ซันเมอร์ เป็นภาษาประดิษฐ์ที่ใช้ในกลุ่มน้อยยังไม่แพร่หลายมาก มีการอ่านและสะกดคำคล้ายภาษาฝรั่งเศส รูปคำและการแต่งประโยคเหมือนกับภาษาอังกฤษ ใช้ในกลุ่มผู้คิดค้นขึ้น มีผู้ใช้น้อยกว่าหนึ่งพันคน ไม่มีความเป็นสากลจึงไม่มีผู้นิยมใช้กันอย่างแพร่หลายในชุมชนและประเทศ ซึ่งมีวิธีเขียน 2 แบบคือ แบบอังกฤษมาตรฐาน และแบบฝรั่งเศส-ชองส์ โดยทั่วไปนิยมเขียนแบบฝรั่งเศส-ชองส์ เพราะมีสัญลักษณ์ในการบอกเสียงสระ

**พยัญชนะ**
มีทั้งหมด 29 ตัวได้แก่- A a แอ = 1แอ, 2เอ, 3อะ, 4อา, 5ออ, 6ไอ, 7เอะ- B b บา = บ- C c คา = ค- D d ดา = ด- E e เออ = 1เออ, 2เอ, 3เออะ, 4อี, 5เอีย, 6แอ, 7เอียะ- F f ฟา = ฟ- G g กา = ก- H h อาชช์ = อ (ไม่มีเสียง) , ฮ- I i อี = 1อี, 2แอ, 3อิ, 4ไอ, 5เออ, 6เอีย, 7อาย- J j จา = จ- K k กัน = ก, ค- L l ลาล = ล- M m มา = ม, ง (ตัวสะกด)- N n นา = น, ง (ตัวสะกด)- O o ออ = 1ออ, 2อู, 3โอะ, 4โอ, 5อัว, 6เออ, 7เอาะ- P p ปา = ป, พ- Q q ควี = คว (ค ควบกล้ำ ว)- R r รา = ร- S s อ๊าส = ส, ซ- T t ตา = ต, ท- U u อู = 1อู, 2อือ, 3อุ, 4อิว, 5อัว, 6ยู, 7อะ- V v วา = ว, ฟว์ (ตัวสะกด)- W w ดู๊บวา = ว- X x แอ๊กซ์ = ซ (กัดฟัน) , กซ (ตัวสะกด) , คซ (ตัวสะกด)- Y y อาย = ย, 1อี, 2อาย, 3อิ, 4อาย (ออกเสียงอายโดยที่ไม่ต้องมีตัวสะกดและพยัญชนะต้น) , 5ยาย, 6ไอ, 7เอย- Z z ซาร์ด = ซ (ออกเสียงเหมือนZในภาษาอังกฤษ)- ç ç แซง = ซ- Z~ z~ ฌู = ฌ, ช (ตัวสะกด)- N~ n~ อือ = ญ, 1อือ, 2ออง, 3อึ, 4นือ, 5ญือ, 6เอียง, 7เอือะ

**สระเดี่ยว**
มีทั้งหมด 6 ตัวได้แก่ a, e, i, o, u, y, n~ เครื่องหมายในการเปลี่ยนเสียงของสระได้ ดังนี้- ขั้นที่ 1 ได้แก่ a แอ/e เออ/i อี/o ออ/u อู/yy อี/nu~ อือ- ขั้นที่ 2 ได้แก่ ã เอ/ẽ เอ/ĩ แอ/õ อู/ũ อือ/ỹ อาย/ñ~ (no~) ออง- ขั้นที่ 3 ได้แก่ ả อะ/ẻ เออะ/ỉ อิ/ỏ โอะ/ủ อุ/ỷ อิ/nủ~ อึ- ขั้นที่ 4 ได้แก่ á อา/é อี/í ไอ/ó โอ/ú อิว/ý อาย (เสียง) /ne~ นือ- ขั้นที่ 5 ได้แก่ à ออ/è เอีย/ì เออ/ò อัว/ù อัว/ỳ ไอ/ni~ เอียง- ขั้นที่ 6 ได้แก่ a~y ไอ/e~y แอ/i~y เอีย/o~y เออ/u~y ยู/y~y ยาย/ny~ ญือ- ขั้นที่ 7 ได้แก่ ạ เอะ/ẹ เอียะ/ị อาย/ọ เอาะ/ụ อะ/ỵ เอย/nụ~ เอือะ
หมายเหตุ: การอ่านเสียงสระขั้นที่3จะต้องอ่านออกเสียงหนัก

**การแต่งประโยค**
ในภาษาชองส์นี้การแต่งประโยคจะมีความซับซ้อนมากกว่าภาษาอังกษ เช่น H"'i arn tùdend. อ่านว่า ไอ แอร์ง ทัวเดิงด์ แปลว่า เขาเป็นนักเรียน- H" ย่อมาจาก Hẽss อ่านว่า เฮส แปลว่า เขา (ผู้ชาย)- 'i ย่อมาจาก i~y อ่านว่า เอีย แปลว่า เป็น, อยู่, คือ (ความหมายเดียวกับisในภาษาอังกฤษ)- arn อ่านว่า แอร์ง แปลว่า คำสมุหนาม บอกว่าความหมายเป็นเอกพจน์- tùdend อ่านว่า ทัวเดิงด์ แปลว่า นักเรียน, นักศึกษา

**คำทักทายที่ใช้ในชีวิตประจำวัน**
ได้แก่- Lhor-Yne อ่านว่า ลฮฺอร์-อายน์เน่อ แปลว่า สวัสดี (ใช้ได้ทุกเวลา)- Lhásh-Yne อ่านว่า ลฮฺช-อายน์เน่อ แปลว่า สวัสดี (แบบสุภาพ ใช้ได้ทุกเวลา)- çan-çan อ่านว่า แซง-แซง แปลว่า ขอบใจ (ใช้กับเพื่อนหรือผู้ที่อายุน้อยกว่า)- çan-Z~ อ่านว่า แซง-ฌู แปลว่า ขอบคุณ (ใช้กับผู้อาวุโสกว่า)- çan-Bien อ่านว่า แซง-เบียง แปลว่า ขอบคุณ (ใช้ได้ทุกโอกาส)- Kone-Ụne-Z~ อ่านว่า คอน-อัน-ฌู แปลว่า ขอโทษ- Z~onbien อ่านว่า ฌองเบียง แปลว่า ขอประทานโทษ (เช่นเดียวกับ Pardon ในภาษาอังกฤษ)- Nesane อ่านว่า เนอแซน แปลว่า ลาก่อน

**หมายเหตุ**
ในปัจจุบันนี้ยังไม่มีผู้คิดค้นคีย์บอร์ดภาษาชองส์ซันเมอร์ อาจใช้คีย์บอร์ดภาษาเวียดนามและภาษาฝรั่งเศสมาประยุกต์ได้
หมวดหมู่:ภาษาประดิษฐ์
หุ้น

ในตลาดทางการเงิน หุ้น เป็นหน่วยที่ใช้กับกองทุนรวม ห้างหุ้นส่วนจำกัด และความไว้วางใจในการลงทุนทางด้านอสังหาริมทรัพย์ เจ้าของหุ้นในบริษัทเป็นผู้ถือหุ้น(หรือหุ้นส่วน)ของบริษัท หุ้นเป็นหน่วยทุนที่แบ่งแยกไม่ได้ แสดงให้เห็นถึงความสัมพันธ์การเป็นเจ้าของร่วมกันระหว่างบริษัทและผู้ถือหุ้น ค่าที่เป็นตัวเงินของหุ้นคือมูลค่าที่ตราไว้ และทั้งหมดของมูลค่าที่ตราไว้ของหุ้นที่ออกแสดงให้เห็นถึงทุนของบริษัท ซึ่งอาจจะไม่สะท้อนมูลค่าตลาดของหุ้นเหล่านั้น
รายได้ที่ได้รับจากการเป็นเจ้าของหุ้นคือเงินปันผล กระบวนการของการสั่งซื้อและขายหุ้นมักจะเกี่ยวข้องกับการผ่านนายหน้าซื้อขายหุ้น(โบรกเกอร์) ในฐานะที่เป็นคนกลาง หุ้นมีหลายประเภท เช่น หุ้นสามัญ หุ้นบุริมสิทธิ หุ้นโบนัส หุ้นที่ถูกต้อง และหุ้นแผนทางเลือกหุ้นลูกจ้าง

**อ้างอิง**
หมวดหมู่:หุ้น
หมวดหมู่:คำศัพท์เศรษฐศาสตร์
หมวดหมู่:การเงินธุรกิจ
อะยุมิ อิโต

อะยุมิ อิโต (Itō Ayumi) เป็นนักแสดงหญิงชาวญี่ปุ่น เกิดเมื่อวันที่ 14 เมษายน พ.ศ. 2523 ที่โตเกียว เริ่มเข้าสู่วงการแสดงในปี พ.ศ. 2536 โดยผลงานเรื่องแรกคือ Mizu no Tabibito -Samurai KIDS- และต่อมาในปี พ.ศ. 2539 ก็ได้แสดงภาพยนตร์เรื่อง Swallowtail Butterfly ของผู้กำกับ ชุนจิ อิวาอิ ส่งผลให้เธอได้รับรางวัลเจแปนนีส อาคาเดมี อวอร์ดส สาขานักแสดงหน้าใหม่ กับ นักแสดงสมทบฝ่ายหญิงยอดเยี่ยม และกลายเป็นนักแสดงที่มีชื่อเสียงโด่งดังนับแต่นั้นเป็นต้นมา 
ปัจจุบัน อิโต้ มีผลงานการแสดงภาพยนตร์ ละครทีวี และโฆษณามาแล้วมากมาย นอกจากนี้ยังเคยมีงานเพลงในนามของวง มีน แมชีน (Mean Machine) รวมทั้งได้พากย์เสียงเป็น ทีฟา ล็อกฮาร์ท ใน ไฟนอลแฟนตาซี VII แอดเวนต์ชิลเดรน และเกม คิงดอมฮารตส์ II ด้วย
หมวดหมู่:นักแสดงญี่ปุ่น
มิสเวิลด์ไทยแลนด์

มิสเวิลด์ไทยแลนด์ (Miss World Thailand) เป็นชื่อของเวทีการประกวดความงามในประเทศไทย เดิมชื่อ มิสไทยแลนด์เวิลด์ (Miss Thailand World) จัดขึ้นเป็นครั้งแรกเมื่อปี พ.ศ. 2528
มิสเวิลด์ไทยแลนด์คนปัจจุบันคือสุชาตา ช่วงศรี จากจังหวัดภูเก็ต ซึ่งได้รับการแต่งตั้งเป็นตัวแทนประเทศไทย และได้รับตำแหน่งชนะเลิศในการประกวดมิสเวิลด์ 2025 ที่เมืองไฮเดอราบาด ประเทศอินเดีย เมื่อวันที่ 31 พฤษภาคม พ.ศ. 2568

**ประวัติ**
การจัดเวทีประกวดเพื่อส่งตัวแทนประเทศไทยไปประกวดมิสเวิลด์เริ่มขึ้นครั้งแรกในชื่อ มิสไทยแลนด์เวิลด์ ในปี พ.ศ. 2528 โดยบริษัท บางกอกเอ็นเตอร์เทนเม้นต์ จำกัด (บีอีซี; ช่อง 3) ได้รับสิทธิในการเป็นเจ้าภาพการประกวด และ ปานเลขา ว่านม่วง เป็นผู้ดำรงตำแหน่งมิสไทยแลนด์เวิลด์คนแรก ก่อนที่ในปี พ.ศ. 2544 บีอีซีจะมอบให้บริษัท บีอีซี-เทโร เอ็นเตอร์เทนเม้นท์ จำกัด (มหาชน) เป็นผู้ถือลิขสิทธิ์และจัดการประกวดแทนเพื่อยกระดับการประกวดให้เป็นสากลมากขึ้น
ในเดือนธันวาคม พ.ศ. 2563 เทโร เอ็นเตอร์เทนเม้นท์ ได้แยกตัวออกมาจากบีอีซีเวิลด์ บริษัทแม่ของช่อง 3 ประกอบกับเกิดการระบาดทั่วของโควิด-19 ในประเทศไทย จึงงดจัดไป 3 ปี และกลับมาจัดอีกครั้งในปี พ.ศ. 2566 โดยเป็นครั้งแรกนับตั้งแต่เริ่มการประกวดที่ย้ายช่องทางการถ่ายทอดสดมาเป็นทางช่อง 7HD ซึ่งเป็นแม่ขายปัจจุบันของเทโร และผู้ชนะเลิศจะได้เซ็นสัญญาเป็นนักแสดงในสังกัดด้วย
ตั้งแต่ปี พ.ศ. 2568 เทโร เอ็นเตอร์เทนเม้นท์ และ ทีพีเอ็น โกลบอล ได้ร่วมมือเป็นพันธมิตรกัน และในวันที่ 22 เมษายน ปีเดียวกัน ได้มีการเปลี่ยนชื่อการประกวดเป็น มิสเวิลด์ไทยแลนด์ พร้อมแต่งตั้งสุชาตา ช่วงศรี เป็นมิสเวิลด์ไทยแลนด์ 2568

**พิธีกรหลัก**
 อภิชาติ หาลำเจียก (1985 - 1986)- นิรุตติ์ ศิริจรรยา (1987)- ลีลาวดี วัชโรบล (1987)- ศรัณยู วงษ์กระจ่าง (1988)- ลลิตา ปัญโญภาส (1988)- ไตรภพ ลิมปพัทธ์ (1989 - 1991)- ปาหนัน ณ พัทลุง (1989)- จริยา แอนโฟเน่ (1990)- อภิญญา มาลีนนท์ (1991)- ทูน หิรัญทรัพย์ (1992)- สินจัย เปล่งพานิช (1992 - 1997 , 2001 , 2003)- ยุรนันท์ ภมรมนตรี (1993 - 1994)- วิลลี่ แมคอินทอช (1996 - 1997 , 2001 , 2003)- สุทธิพงศ์ ทัดพิทักษ์กุล (2002)- วุฒิธร มิลินทจินดา (2002)- ทาทา ยัง (2002)- สหรัถ สังคปรีชา (2004 - 2005)- กรรชัย กำเนิดพลอย (2004)- รวิชญ์ เทิดวงส์ (2005)- พิมลวรรณ หุ่นทองคำ (2006)- มีสุข คุณดิลกชัยพัฒน์ (2006)- กุลนัดดา ปัจฉิมสวัสดิ์ แอนเดอร์สัน (2006)- พัชรศรี เบญจมาศ (2006 , 2015)- ณวัฒน์ อิสรไกรศีล (2007 - 2012)- สุริวิภา กุลตังวัฒนา (2007 - 2012)- กิตติ สิงหาปัด (2013 - 2016)- ปานระพี รพิพันธุ์ (2013)- บุญยิสา จันทราราชัย (2014)- คาร์ล่า พอร์ตเตอร์ (2016)- ซินดี้ บิชอพ (2018)- เปรมณัช สุวรรณานนท์ (2018)- ทิน โชคกมลกิจ (2019 , 2023)- อาลิซาเบธ แซ๊ดเลอร์ ลีนานุไชย (2019)- บัวบูชา ปุณณนันท์ (2023)

**ช่องโทรทัศน์**
 ช่อง 3, ช่อง 3 HD (1985 - 2016)- ช่อง 3 SD (2018 - 2019)- ช่อง 7HD (2023 - ปัจจุบัน)

**รายชื่อผู้ดำรงตำแหน่ง**

**จำนวนผู้ชนะเลิศแบ่งตามภูมิภาค**

**ทำเนียบมิสไทยแลนด์เวิลด์**

**ผลงานการประกวดระดับนานาชาติ**
สัญลักษณ์สี

**มิสเวิลด์**

**ผลงานการประกวดระดับนานาชาติในอดีต**
สัญลักษณ์สี

**มิสซูปราเนชันแนล**

**มิสอินเตอร์คอนติเนนตัล**

**มิสไชนิสอินเตอร์เนชันแนล**

**ซูเปอร์โมเดลอินเตอร์เนชันแนล**

**เวิลด์ซูเปอร์โมเดล**

**มิสเอเชีย**

**มิสเอเชียแปซิฟิกเวิลด์**

**มาจาอินเตอร์เนชันแนล**

**อ้างอิง**

**แหล่งข้อมูลอื่น**
หมวดหมู่:การประกวดนางงามในประเทศไทย

หมวดหมู่:มิสไชนิสอินเตอร์เนชั่นแนลไทยแลนด์
ไทย
หมวดหมู่:รายการโทรทัศน์โดยบีอีซี-เทโร เอ็นเตอร์เทนเม้นท์
หมวดหมู่:รายการโทรทัศน์โดยเทโร เอ็นเตอร์เทนเม้นท์
มติชน

บริษัท มติชน จำกัด (มหาชน) (Matichon Public Company Limited) เป็นบริษัทแม่เพื่อประกอบธุรกิจสื่อ ผลิต และ จำหน่าย สิ่งพิมพ์ประเภทต่าง ๆ และเป็นผู้ริเริ่มกิจการสื่อสิ่งพิมพ์ ซึ่งนำเสนอเนื้อหาที่แตกต่างไปจากสื่อมวลชนไทยในวงการ เพื่อเติมเต็มข้อมูลให้แก่สังคมข่าวสาร

**ประวัติ**
บริษัท มติชน จำกัด ก่อตั้งโดยขรรค์ชัย บุนปาน และพงษ์ศักดิ์ พยัฆวิเชียร เมื่อวันที่ 18 มกราคม พ.ศ. 2521 ด้วยทุนจดทะเบียน 1 ล้านบาท เพื่อประกอบธุรกิจการพิมพ์หนังสือพิมพ์ นิตยสาร และหนังสือเฉพาะกิจต่าง ๆ และรับจ้างโฆษณา
ต่อมาเมื่อวันที่ 15 ธันวาคม พ.ศ. 2532 เข้าจดทะเบียนในตลาดหลักทรัพย์แห่งประเทศไทย และวันที่ 2 ธันวาคม พ.ศ. 2536 แปรสภาพเป็นบริษัทมหาชน โดยกรมทะเบียนการค้า กระทรวงพาณิชย์ มอบทะเบียนเลขที่ บมจ.219 ปัจจุบันเพิ่มทุนจดทะเบียนเป็น 245 ล้านบาท
ต่อมาในปี พ.ศ. 2548 มติชนถูกจีเอ็มเอ็ม มีเดีย เข้าซื้อกิจการพร้อมกับโพสต์ พับลิชชิง เจ้าของบางกอกโพสต์
ในปี พ.ศ. 2555 มติชนได้รุกเข้าสู่การผลิตรายการโทรทัศน์อย่างเต็มรูปแบบ โดยผลิตรายการข่าวให้กับช่องเวิร์คพอยท์ โดยเริ่มออกอากาศวันแรกในวันที่ 6 สิงหาคม พ.ศ. 2555 ต่อมาจึงได้เพิ่มภาคข่าวต่าง ๆ และข่าวต้นชั่วโมงเรื่อย ๆ จนกระทั่งสิ้นปี พ.ศ. 2558 ช่องเวิร์คพอยท์เรียกเวลารายการข่าวซึ่งเป็นของมติชนทีวีเดิมมาผลิตเอง มติชนทีวีจึงย้ายไปผลิตรายการให้กับทางวอยซ์ทีวีแทน โดยได้ผลิตรายการข่าวเศรษฐกิจและรายการข่าววันเสาร์-อาทิตย์ จนกระทั่งเดือนมีนาคม พ.ศ. 2560 วอยซ์ทีวีจึงเรียกเวลารายการเดิมของมติชนทีวีมาผลิตเองทั้งหมด
12 มกราคม พ.ศ. 2564 ฐากูร บุนปาน รองประธานกรรมการ บริษัท มติชน จำกัด (มหาชน) ถึงแก่กรรม

**ผลิตภัณฑ์หลัก**
 หนังสือพิมพ์มติชนรายวัน- นิตยสารมติชนสุดสัปดาห์- นิตยสารเส้นทางเศรษฐี- หนังสือพิมพ์ประชาชาติธุรกิจ- นิตยสารศิลปวัฒนธรรม- นิตยสารเทคโนโลยีชาวบ้าน

**บริษัทย่อย**
 บริษัท ข่าวสด จำกัด (บมจ.มติชน ถือหุ้นร้อยละ 99.99) - ประกอบกิจการผลิตและจำหน่าย หนังสือพิมพ์รายวัน ข่าวสด (โดยจ้าง บมจ.มติชน เป็นผู้พิมพ์) ที่สามารถเพิ่มส่วนแบ่งในตลาดหนังสือพิมพ์ จนมียอดจำหน่ายเป็นอันดับที่สามของประเทศ ในกลุ่มหนังสือพิมพ์รายวัน ด้วยระยะเวลาดำเนินงานเพียงไม่กี่ปีเท่านั้น นอกจากนี้ บจก.ข่าวสด ยังผลิตและจำหน่ายหนังสือเป็นการเฉพาะกิจด้วย- บริษัท งานดี จำกัด (บมจ.มติชน ถือหุ้นร้อยละ 99.5) - ประกอบกิจการจัดจำหน่ายหนังสือในเครือ บมจ.มติชน และของสำนักพิมพ์อื่น ๆ ไปสู่เอเย่นต์ต่าง ๆ ทั้งในกรุงเทพมหานคร และต่างจังหวัด โดยวิธีการขนส่ง ทั้งทางบก และทางอากาศ บจก.งานดี มีเครือข่ายผู้แทนจำหน่ายหนังสือพิมพ์ในเครือมติชน อยู่ในทุกจังหวัดทั่วประเทศโดยใช้ระบบการจัดจำหน่ายประเภทขายฝาก แก่ผู้แทนจำหน่ายที่ได้รับอนุญาตจากบริษัท แล้วจึงรับช่วงขายต่อแก่ร้านค้าต่อไป

**บริษัทในเครือ**
 สำนักพิมพ์มติชน - ประกอบกิจการผลิตและจำหน่ายหนังสือเล่มของเครือมติชน ตลอดจนรับจ้างผลิตงานภายนอก- โรงพิมพ์พิฆเนศ - ประกอบกิจการโรงพิมพ์ของเครือมติชน รับงานพิมพ์หนังสือในเครือมติชน ร่วมกับการรับงานภายนอก

**อ้างอิง**
	

**แหล่งข้อมูลอื่น**
  เว็บไซต์มติชนอย่างเป็นทางการ-  เว็บไซต์มติชนสุดสัปดาห์อย่างเป็นทางการ-  Matichon TV (Youtube)-  Matichon-Weekly TV (Youtube)
ม

ม
หมวดหมู่:การเสนอขายหุ้นครั้งแรกให้แก่สาธารณชนในปี พ.ศ. 2532
สุชาดา กีระนันทน์

ศาสตราจารย์กิตติคุณ คุณหญิง สุชาดา กีระนันทน์ (15 กุมภาพันธ์ พ.ศ. 2489 — ) ประธานคณะกรรมการทรัพยากรบุคคลของ สภากาชาดไทย ประธานกรรมการอิสระ บริษัท บี.กริม เพาเวอร์​ จำกัด (มหาชน) กรรมการสภาสถาบันเทคโนโลยีจิตรลดา ​และประธานคณะกรรมการบริหารทุนจุฬาสงเคราะห์ 
ตำแหน่งหน้าที่ที่สำคัญในอดีต เช่น นายกสภาจุฬาลงกรณ์มหาวิทยาลัย โดยนายกสภามหาวิทยาลัยหญิงคนแรกของจุฬาลงกรณ์มหาวิทยาลัย และอธิการบดีจุฬาลงกรณ์มหาวิทยาลัยผู้หญิงคนแรก นายกสมาคมสถิติแห่งประเทศไทย

**ประวัติ**
สุชาดา กีระนันทน์ สำเร็จการศึกษา พาณิชยศาสตรบัณฑิต เกียรตินิยมอันดับหนึ่ง (เหรียญทอง) จากคณะพาณิชยศาสตร์และการบัญชี จุฬาลงกรณ์มหาวิทยาลัย ในปี 2510 และศึกษาต่อระดับปริญญาโทและปริญญาเอกที่มหาวิทยาลัยฮาร์วาร์ด ในคณะสถิติศาสตร์ สำเร็จในปี 2519

**ประวัติการทำงาน**
ในปี 2531-2532 ได้รับเลือกตั้งเป็นประธานสภาคณาจารย์ จุฬาลงกรณ์มหาวิทยาลัย ในปี 2534 ได้ดำรงตำแหน่งคณบดีคณะพาณิชยศาสตร์และการบัญชี ในวาระแรก และในปี 2538 ได้ดำรงอีกวาระหนึ่ง  ปี 2542 - 2547 ดำรงตำแหน่งตำแหน่งคณบดีบัณฑิตวิทยาลัย จุฬาลงกรณ์มหาวิทยาลัย และปี 2547-2551 ดำรงตำแหน่งอธิการบดีจุฬาลงกรณ์มหาวิทยาลัย คุณหญิงสุชาดาเคยดำรงตำแหน่งนายกสมาคมสถิติแห่งประเทศไทย ตั้งแต่ปี พ.ศ. 2540  เป็นสมาชิกสภานิติบัญญัติแห่งชาติ ช่วงปี 2549-2550 ประธานกรรมการดำเนินงานร้านภูฟ้า กรรมการโครงการเทคโนโลยีสารสนเทศตามพระราชดำริสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี  และกรรมการสภากาชาดไทย ทั้งเคยดำรงตำแหน่งประธานกรรมการบริหารโรงเรียนมหิดลวิทยานุสรณ์ (องค์การมหาชน) ในด้านงานเอกชน สุชาดา กีระนันทน์ เคยเป็นกรรมการอิสระในธนาคารกสิกรไทยอีกด้วย
เคยเป็น Visiting Assistant Professor ภาควิชาสถิติศาสตร์ มหาวิทยาลัยนอร์ทแคโรไลนา สหรัฐอเมริกา และยังเคยดำรงกรรมการการสอบโทเฟลระหว่างปี 2540-2543

**ผลงาน**

**ผลงานทางวิชาการ**
 สถิติกับชีวิตประจำวัน 2547- เทคโนโลยีสารสนเทศสถิติ: ข้อมูลในระบบสารสนเทศ 2542- ทฤษฎีและวิธีการสำรวจตัวอย่าง 2538- การอนุมานเชิงสถิติ : ทฤษฎีขั้นต้น 2530

**หนังสือ**
 บนเส้นทางสายบริหารจุฬาลงกรณ์มหาวิทยาลัย ของ ศ. คุณหญิง สุชาดา กีระนันทน์ 2551

**ชีวิตส่วนตัว**
สุชาดาสมรสกับเทียนฉาย กีระนันทน์ อดีตอธิการบดีจุฬาลงกรณ์มหาวิทยาลัย มีบุตรชาย 2 คน คือ เทียนชาต กีระนันทน์ และ เทียนไท กีระนันทน์

**เครื่องราชอิสริยาภรณ์**

**อ้างอิง**
หมวดหมู่:ข้าราชการพลเรือนชาวไทย
หมวดหมู่:ศาสตราจารย์กิตติคุณ
หมวดหมู่:บุคคลจากมหาวิทยาลัยฮาร์วาร์ด
หมวดหมู่:นิสิตเก่าคณะพาณิชยศาสตร์และการบัญชี จุฬาลงกรณ์มหาวิทยาลัย
หมวดหมู่:อาจารย์คณะพาณิชยศาสตร์และการบัญชี
หมวดหมู่:คุณหญิง
หมวดหมู่:อธิการบดีจุฬาลงกรณ์มหาวิทยาลัย
หมวดหมู่:สมาชิกสภานิติบัญญัติแห่งชาติ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ จ.จ.
หมวดหมู่:ผู้ได้รับเหรียญจักรพรรดิมาลา
หมวดหมู่:บุคคลจากบัณฑิตวิทยาลัย จุฬาลงกรณ์มหาวิทยาลัย
หมวดหมู่:ผู้ได้รับปริญญากิตติมศักดิ์จากจุฬาลงกรณ์มหาวิทยาลัย
หมวดหมู่:นายกสภาจุฬาลงกรณ์มหาวิทยาลัย
รูปลักษณ์และความรู้สึก

รูปลักษณ์และความรู้สึก (look and feel) ของส่วนต่อประสานกราฟิกกับผู้ใช้ประกอบไปด้วยแง่มุมต่าง ๆ ของรูปแบบของส่วนต่อประสานกราฟิกกับผู้ใช้ ชึ่งรวมไปถึงส่วนประกอบต่าง ๆ เช่น สี รูปร่าง การจัดวาง แบบตัวอักษรและพฤติกรรมของส่วนประกอบที่มีการเปลี่ยนแปลง เช่น ปุ่ม กล่อง เมนู ศัพท์ว่า รูปลักษณ์และความรู้สึก ใช้ทั้งในบริบทเกี่ยวกับซอฟต์แวร์และเว็บไซต์
รูปลักษณ์และความรู้สึกสามารถใช้กับผลิตภัณฑ์อื่น ๆ นอกจากส่วนต่อประสานกราฟิกกับผู้ใช้ของซอฟต์แวร์ สำหรับเอกสารศัพท์ว่า รูปลักษณ์และความรู้สึก สามารถอ้างถึงการจัดเกี่ยวกับกราฟิก (ขนาดเอกสาร สี แบบอักษร) และลีลาการเขียน
หมวดหมู่:ส่วนต่อประสานกับผู้ใช้
หมวดหมู่:ส่วนต่อประสานกราฟิกกับผู้ใช้
ทางหลวงแผ่นดินหมายเลข 401

ทางหลวงแผ่นดินหมายเลข 401 สายแยกโคกเคียน–นครศรีธรรมราช เป็นทางหลวงที่อยู่ในเขตควบคุมของสำนักงานทางหลวงที่ 17 (กระบี่) แขวงทางหลวงพังงา สำนักงานทางหลวงที่ 16 (นครศรีธรรมราช) แขวงทางหลวงสุราษฎร์ธานีที่ 1 แขวงทางหลวงสุราษฎร์ธานีที่ 2 (กาญจนดิษฐ์) แขวงทางหลวงสุราษฎร์ธานีที่ 3 (เวียงสระ) และแขวงทางหลวงนครศรีธรรมราชที่ 1 มีระยะทางเริ่มต้นจากชายฝั่งตะวันตกของภาคใต้ โดยแยกจากถนนเพชรเกษมบริเวณกิโลเมตรที่ 762+481 ที่สามแยกโคกเคียน ใกล้ตัวเมืองอำเภอตะกั่วป่า จังหวัดพังงา จากนั้นตัดไปทางทิศตะวันออกผ่านจังหวัดสุราษฎร์ธานีไปยังชายฝั่งตะวันออก และลงใต้ไปยังจังหวัดนครศรีธรรมราช โดยสิ้นสุดที่ถนนพัฒนาการคูขวาง

**รายละเอียดของเส้นทาง**
ทางหลวงแผ่นดินหมายเลข 401 เป็นเส้นทางหลักที่เชื่อมระหว่างจังหวัดสุราษฎร์ธานีกับจังหวัดนครศรีธรรมราช โดยมีเส้นทางเริ่มจากใกล้ ๆ อำเภอตะกั่วป่า ในช่วงแรกเป็นถนน 2 ช่องจราจร จากนั้นวิ่งไปทางตะวันออก เข้าสู่จังหวัดสุราษฎร์ธานี โดยผ่านอำเภอพนม จากนั้นได้ขยายเป็น 4 ช่องจราจรไปยังอำเภอบ้านตาขุน อำเภอคีรีรัฐนิคม ตัดกับทางหลวงแผ่นดินหมายเลข 41 ที่ทางแยกท่าโรงช้าง จากนั้นถนนจะลดเหลือ 2 ช่องจราจรไปบรรจบกับทางหลวงแผ่นดินหมายเลข 4008 ที่ทางแยก กม.0 อำเภอพุนพิน จากนั้นแนวเส้นทางจะเลี้ยวขวา และขยายเป็น 4-6 ช่องจราจร ต่อไปยังตัวเมืองสุราษฎร์ธานี อำเภอกาญจนดิษฐ์ จากนั้นก็เข้าสู่เขตจังหวัดนครศรีธรรมราชที่อำเภอขนอม แต่ไม่ได้ผ่านตัวอำเภอขนอม จากนั้นก็วิ่งลงใต้ผ่านอำเภอสิชล อำเภอท่าศาลา และสิ้นสุดที่บ้านท่าแพ ประมาณ 10 กิโลเมตร ทางเหนือของตัวเมืองนครศรีธรรมราช ระยะทางทั้งหมดประมาณ 290 กิโลเมตร อยู่ในจังหวัดพังงาประมาณ 25 กิโลเมตร อยู่ในจังหวัดสุราษฎร์ธานีประมาณ 175 กิโลเมตร และอยู่ในจังหวัดนครศรีธรรมราชประมาณ 90 กิโลเมตร
เส้นทางส่วนใหญ่เป็นถนนลาดยาง แต่ช่วงระหว่างอำเภอพุนพิน ถึงจุดเริ่มเส้นทางเลี่ยงตัวเมืองสุราษฎร์ธานีเป็นถนนคอนกรีตเสริมเหล็ก ขนาด 6 ช่องจราจร ช่วงที่มี 4 ช่องจราจร การจราจรแต่ละทิศทางจะถูกคั่นด้วยเกาะกลางถนน หรือคูกลางถนน ยกเว้นช่วงสั้น ๆ ตอนผ่านบ้านต้นเหรียง และบ้านท่าแพ ไม่มีสิ่งใดกั้นระหว่างแต่ละทิศทาง
จากอำเภอพุนพินถึงอำเภอขนอม เส้นทางผ่านเนินเขาหลายลูก จุดที่สูงที่สุดคือเขาหัวช้าง ซึ่งอยู่ไม่กี่กิโลเมตรก่อนถึงทางแยกกับทางหลวงแผ่นดินหมายเลข 4014 เส้นทางด้านตะวันออกของภูเขาระยะทางประมาณ 1 กิโลเมตร ได้ถูกขยายเป็น 6 ช่องจราจร โดยให้ช่องจราจรด้านนอกสุดสำหรับรถที่แล่นช้า จากอำเภอสิชลถึงบ้านท่าแพ เส้นทางเกือบจะราบเรียบ และที่อำเภอท่าศาลา มีช่วงประมาณ 2 กิโลเมตร ที่เส้นทางได้เข้าใกล้ชายทะเลมาก (ห่างจากฝั่งราว 10–50 เมตร) ซึ่งเป็นจุดเดียวที่ทางหลวงแผ่นดินหมายเลข 401 ได้เข้าใกล้ชายทะเล
ช่วงระหว่างทางแยกกับทางหลวงแผ่นดินหมายเลข 4008 (ใกล้ ๆ อำเภอพุนพิน) จนถึงทางแยกกับทางหลวงแผ่นดินหมายเลข 4103 (ใกล้ ๆ บ้านท่าแพ) เคยเป็นเส้นทางหลักของภาคใต้ตอนล่างสำหรับเดินทางไปกรุงเทพมหานคร แต่เมื่อทางหลวงแผ่นดินหมายเลข 41 ช่วงอำเภอพุนพิน–อำเภอทุ่งสงถูกสร้างเสร็จ การจราจรจำนวนมากได้หันไปใช้เส้นทางนี้แทน

**รายชื่อทางแยก**

**อ้างอิง**

**แหล่งข้อมูลอื่น**
 ทางหลวงแผ่นดินหมายเลข 401-  ระบบสารสนเทศโครงข่ายทางหลวง date=2016-06-16  กรมทางหลวง กระทรวงคมนาคม
401
3-401
หมวดหมู่:ถนนในจังหวัดพังงา
หมวดหมู่:ถนนในจังหวัดสุราษฎร์ธานี
หมวดหมู่:ถนนในจังหวัดนครศรีธรรมราช
หม่อมเจ้าพูนพิศมัย ดิศกุล

หม่อมเจ้าพูนพิศมัย ดิศกุล (17 กุมภาพันธ์ พ.ศ. 2438 - 11 สิงหาคม พ.ศ. 2533) เป็นพระธิดาในสมเด็จพระเจ้าบรมวงศ์เธอ กรมพระยาดำรงราชานุภาพ ประสูติแต่หม่อมเฉื่อย ดิศกุล ณ อยุธยา (สกุลเดิม ยมาภัย)

**พระประวัติ**
หม่อมเจ้าพูนพิศมัย ดิศกุล มีพระนามลำลองว่า ท่านหญิงพูน เป็นพระธิดาในสมเด็จพระเจ้าบรมวงศ์เธอ กรมพระยาดำรงราชานุภาพ ประสูติแต่หม่อมเฉื่อย ดิศกุล ณ อยุธยา (สกุลเดิม ยมาภัย) เมื่อวันที่ 17 กุมภาพันธ์ พ.ศ. 2438 ที่วังสามยอด เชิงสะพานดำรงสถิตย์ ได้ทรงศึกษาภาษาไทยชั้นต้นกับคุณหญิงวิทยาปรีชามาตย์ (อ่อง) และข้าราชการผู้ทรงคุณวุฒิอีกบางท่าน และทรงศึกษาภาษาอังกฤษ และภาษาฝรั่งเศสกับครูสตรีชาวต่างประเทศเจ้าของภาษานั้น ๆ นอกจากทรงศึกษาความรู้รอบตัวจากพระบิดา และจากสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์แล้ว ยังทรงศึกษาวิชาสำหรับกุลสตรีจากสมเด็จพระเจ้าบรมวงศ์เธอ เจ้าฟ้านิภานภดล วิมลประภาวดี กรมขุนอู่ทองเขตขัตติยนารีด้วย
หม่อมเจ้าพูนพิศมัย ดิศกุล ทรงศึกษาวิชาประวัติศาสตร์ไทย และพระพุทธศาสนาจนทรงรอบรู้แตกฉาน นิพนธ์ชิ้นแรกซึ่งเป็นที่รู้จักแพร่หลายคือ หนังสือสอนพระพุทธศาสนาแก่เด็กเรื่อง ศาสนคุณ ที่นิพนธ์ประกวดในงานพระราชพิธีวิสาขบูชา พ.ศ. 2472 และได้รับพระราชทานรางวัลชั้นที่ 1 นิพนธ์เรื่องอื่น ๆ ยังมีอีกหลายเรื่อง เช่น ชีวิตและงานของสมเด็จกรมพระยาดำรงราชานุภาพ ประเพณีไทย สิ่งที่ข้าพเจ้าพบเห็น ฯลฯ และสารคดีอีกหลายเรื่อง นอกจากนี้ยังมีนิพนธ์ที่เกี่ยวกับพระพุทธศาสนาทั้งภาษาไทยและภาษาอังกฤษ หม่อมเจ้าพูนพิศมัย ดิศกุล ทรงบำเพ็ญกรณียกิจในการเผยแผ่พระพุทธศาสนาตลอดมาเป็นระยะเวลานานทั้งในประเทศและต่างประเทศ
หม่อมเจ้าพูนพิศมัย ดิศกุล ถึงชีพิตักษัย เมื่อวันที่ 11 สิงหาคม พ.ศ. 2533 สิริชันษา 95 ปี

**ผลงาน**
ผลงานสำคัญยิ่งอย่างหนึ่งของหม่อมเจ้าพูนพิศมัย ดิศกุล คือ ได้ทรงร่วมก่อตั้งองค์การพุทธศาสนิกสัมพันธ์แห่งโลก (พ.ส.ล.) และทรงดำรงตำแหน่งประธานขององค์การนี้ตั้งแต่ พ.ศ. 2507 จนถึง พ.ศ. 2527 กิจการขององค์การ พ.ส.ล. ให้ตั้งสำนักงานใหญ่เป็นการถาวรอยู่ในประเทศไทย มหาวิทยาลัยทงกุก กรุงโซล ประเทศเกาหลีใต้ ได้ถวายปริญญาดุษฎีบัณฑิตกิตติมศักดิ์ทางปรัชญา เมื่อ พ.ศ. 2510 ในฐานะที่ทรงบำเพ็ญประโยชน์เพื่อศานติของมวลมนุษยชาติ และได้รับพระราชทานปริญญาอักษรศาสตร์ดุษฎีบัณฑิตกิตติมศักดิ์ จากจุฬาลงกรณ์มหาวิทยาลัย เมื่อ 24 พฤษภาคม พ.ศ. 2522

**เครื่องราชอิสริยาภรณ์**
 พ.ศ. ไม่ปรากฏ - border เหรียญราชรุจิเงิน รัชกาลที่ 6 (ร.จ.ง.6)

**พงศาวลี**

**อ้างอิง**
 กรมวิชาการ กระทรวงศึกษาธิการ. หนังสือเรียนสาระการเรียนรู้พื้นฐาน กลุ่มสาระการเรียนรู้ภาษาไทย : สารัตถะทักษสัมพันธ์ เล่ม 1 ชั้นมัธยมศึกษาปีที่ 1 ช่วงชั้นที่ 3 (ม.1-ม.3) ตามหลักสูตรการศึกษาขั้นพื้นฐาน พุทธศักราช 2544, โรงพิมพ์คุรุสภาลาดพร้าว, พิมพ์ครั้งที่ 1, กรุงเทพฯ, พ.ศ. 2546-  กระดานข่าวสนทนาเกี่ยวกับหลักสูตรพระพุทธศาสนา date=2004-09-04 
หมวดหมู่:หม่อมเจ้าหญิง
หมวดหมู่:ราชสกุลดิศกุล
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ท.จ.ว.
หมวดหมู่:ผู้ได้รับเหรียญรัตนาภรณ์ ว.ป.ร.2
หมวดหมู่:ผู้ได้รับเหรียญรัตนาภรณ์ ป.ป.ร.2
หมวดหมู่:ผู้ได้รับเหรียญรัตนาภรณ์ อ.ป.ร.3
หมวดหมู่:ผู้ได้รับเหรียญรัตนาภรณ์ ภ.ป.ร.4
หมวดหมู่:บุคคลจากเขตพระนคร
หมวดหมู่:บุคคลในประวัติศาสตร์กรุงรัตนโกสินทร์
หมวดหมู่:สกุลยมาภัย
หมวดหมู่:นักเขียนชาวไทย
หมวดหมู่:ผู้ลี้ภัยชาวไทย
กลุ่มประชาชนเพื่อชาติและราชบัลลังก์

กลุ่มประชาชนเพื่อชาติและราชบัลลังก์ เป็นการรวมตัวกันของกลุ่มคนเพื่อกดดันขับไล่ พันตำรวจโท ทักษิณ ชินวัตร ให้ลาออกจากตำแหน่งนายกรัฐมนตรี และ นับถือลัทธิเผด็จการ ตั้งแต่กลางปี พ.ศ. 2547 โดยมีแกนนำประกอบด้วย  - นาวาอากาศตรีประสงค์ สุ่นศิริ- เอกยุทธ อัญชันบุตร- ประชัย เลี่ยวไพรัตน์- อัมรินทร์ คอมันตร์- พลโท เจริญศักดิ์ เที่ยงธรรม ในนาม ชมรมคนรู้ทัน- สมาน ศรีงาม ในนาม ขบวนการประชาธิปไตยแห่งชาติ- ประพันธ์ คูณมี- เพียร ยงหนู ในนาม สหภาพแรงงานรัฐวิสาหกิจ
รวมถึงกลุ่มสตรีผู้สูงศักดิ์และมีเชื้อสายราชนิกูลด้วย เช่น หม่อมราชวงศ์รำพิอาภา เกษมศรี ประธานกลุ่มรักความจริงและความโปร่งใส, นางปราไพ ปราสาททองโอสถ, นางเบญจวรรณ กระจ่างเนตร์ และนางสุมารี วีระไวทยะ เป็นต้น
กลุ่มประชาชนเพื่อชาติและราชบัลลังก์ ได้ร่วมกันเผยแพร่ข้อมูลการทุจริตในรัฐบาลพ.ต.ท.ทักษิณ ชินวัตร โดยเฉพาะในประเด็นการขายหุ้นรัฐวิสาหกิจ และมีการชุมนุมใหญ่ที่ท้องสนามหลวง เมื่อวันที่ 25 กันยายน พ.ศ. 2547 แต่การประโคมข่าวความเคลื่อนไหวไม่ประสบความสำเร็จมากนัก เพราะในช่วงเวลาเดียวกันได้เกิดการระบาดของโรคไข้หวัดนก

**อ้างอิง**
หมวดหมู่:การเมืองภาคประชาชน
หมวดหมู่:ขบวนการทางการเมืองในประเทศไทย
รัฐกลันตัน

กลันตัน หรือ เกอลันตัน (Kelantan, کلنتن; มลายูปัตตานี: كلنتن, กือลาแต) เป็นหนึ่งในสิบสามรัฐที่ประกอบขึ้นเป็นสหพันธ์มาเลเซีย มีชื่อเฉลิมเกียรติเป็นภาษาอาหรับว่า ดารุลนาอิม ("ถิ่นที่อยู่ที่สวยงาม") เมืองหลวงและเมืองของเจ้าผู้ครองประจำรัฐคือโกตาบารู
รัฐกลันตันตั้งอยู่ทางภาคตะวันออกเฉียงเหนือของมาเลเซียตะวันตก มีอาณาเขตติดต่อกับจังหวัดนราธิวาส ประเทศไทย ทางทิศเหนือ ติดต่อกับรัฐตรังกานูทางทิศตะวันออกเฉียงใต้ รัฐเประทางทิศตะวันตก และรัฐปะหังทางทิศใต้ ส่วนทางทิศตะวันออกเฉียงเหนือจรดทะเลจีนใต้
จากการที่พรรคอิสลามมาเลเซีย (Parti Islam Se-Malaysia) มีฐานอำนาจอยู่ในรัฐนี้มานานหลายปี จึงทำให้กลันตันเป็นรัฐที่มีความเป็นอนุรักษนิยมทางสังคมมากที่สุดในประเทศ องค์ประกอบทางชาติพันธุ์ประกอบด้วยชาวมลายูร้อยละ 95 ชาวไทยร้อยละ 3 ชาวจีนร้อยละ 1.9 และอื่น ๆ ร้อยละ 0.1

**อ้างอิง**
กลันตัน
หมวดหมู่:รัฐกลันตัน
หมวดหมู่:บริติชมาลายาในสงครามโลกครั้งที่สอง
หมวดหมู่:รัฐบรรณาการของจักรวรรดิจีน
รัฐตรังกานู

ตรังกานู หรือ เตอเริงกานู (Terengganu, ترڠڬانو) เป็นรัฐสุลต่านและเป็นหนึ่งในสิบสามรัฐที่ประกอบขึ้นเป็นสหพันธ์มาเลเซีย มีชื่อเฉลิมเมืองเป็นภาษาอาหรับว่า ดารุลอีมัน ("ถิ่นที่อยู่แห่งความศรัทธา")
รัฐตรังกานูตั้งอยู่ริมชายฝั่งตะวันออกเฉียงเหนือของมาเลเซียตะวันตก ทางทิศเหนือและทิศตะวันตกติดต่อกับรัฐกลันตัน ทางทิศใต้ติดต่อกับรัฐปะหัง และทางทิศตะวันออกจรดทะเลจีนใต้ หมู่เกาะเปอร์เฮินเตียน (Perhentian Islands) เป็นส่วนหนึ่งของรัฐนี้ด้วย ทำให้รัฐตรังกานูมีพื้นที่ทั้งหมดรวม 12,955 ตารางกิโลเมตร
องค์ประกอบทางชาติพันธุ์ในปี พ.ศ. 2538 ได้แก่ ชาวมลายู (859,402 คน หรือร้อยละ 94) ชาวจีน (42,970 คน หรือร้อยละ 5) ชาวอินเดีย (4,355 คน) และอื่น ๆ (3,238 คน)
เมืองชายฝั่งกัวลาเตอเริงกานูตั้งอยู่ที่ปากแม่น้ำตรังกานู เป็นทั้งเมืองหลวงของรัฐและเมืองของสุลต่าน และเป็นเมืองที่ใหญ่ที่สุดของรัฐ

**ศาสนา**

**รายนามเจ้าเมืองตรังกานู**

**อ้างอิง**
ตรังกานู
หมวดหมู่:รัฐตรังกานู
หมวดหมู่:บริติชมาลายาในสงครามโลกครั้งที่สอง
ตำบลบ้านเก่า (อำเภอพานทอง)

บ้านเก่า เป็นตำบลในอำเภอพานทอง จังหวัดชลบุรี 

**ที่ตั้งและอาณาเขต**
ตำบลบ้านเก่า มีอาณาเขตติดต่อกับเขตการปกครองข้างเคียง ดังนี้- ทิศเหนือ ติดต่อกับตำบลบางนาง- ทิศตะวันออก ติดต่อกับตำบลพานทอง ตำบลหนองกะขะ และตำบลมาบโป่ง- ทิศใต้ ติดต่อกับตำบลดอนหัวฬ่อ (อำเภอเมืองชลบุรี)- ทิศตะวันตก ติดต่อกับตำบลคลองตำหรุ (อำเภอเมืองชลบุรี) และตำบลท่าข้าม (อำเภอบางปะกง จังหวัดฉะเชิงเทรา) 

**ประวัติ**
พื้นที่ตำบลบ้านเก่า ในปี พ.ศ. 2310–2313 ซึ่งเป็นปีที่กรุงศรีอยุธยาแตก มีราษฎรอพยพมาจากอยุธยาและช่องนนทรี แต่ในระหว่างนั้นบริเวณพื้นที่นี้มีผู้อพยพมาจากเวียงจันทน์ ตั้งถิ่นฐานอยู่ ซึ่งมีชื่อเรียกว่า คลองพานทอง ต่อมาในสมัยรัชกาลที่ 1 ทรงเสด็จเยี่ยมราษฎรและเห็นท้องที่เป็นที่ลุ่ม ซึ่งไม่เหมาะกับการอาศัยของคนลาว จึงโปรดเกล้าฯให้อพยพคนลาวไปอยู่ที่ดอน และอพยพคนมอญให้มาอยู่แทน แล้วโปรดเกล้าสร้างวัดขึ้น ซึ่งวัดเดิมนั้นห่างจากที่ตั้งของวัดปัจจุบันประมาณ 500 เมตร และคนทั่วไปเรียกตำบลและวัดนี้ว่า "บ้านมอญ" 
ต่อมาสมัยจอมพล ป. พิบูลสงคราม ในปี พ.ศ. 2482 ได้เปลี่ยนชื่อตำบลและชื่อวัดให้ใหม่ เป็น บ้านเก่า และยุบตำบลเข้ากับตำบลบางนาง เนื่องจากเกิดสภาวะเศรษฐกิจตกต่ำหลังสงครามโลกครั้งที่ 2 กระทรวงมหาดไทยเพื่อเป็นการประหยัดงบประมาณ ก่อนที่ในปี พ.ศ. 2490 ทางราชการได้แยกพื้นที่หมู่ 7 บ้านสัตตพงษ์, หมู่ 8 บ้านย่านซื่อ, หมู่ 9 บ้านเก่าบน และหมู่ 10–12 บ้านเก่า ของตำบลบางนาง รวม 6 หมู่บ้าน ตั้งเป็น ตำบลบ้านเก่า

**การแบ่งเขตการปกครอง**

**การปกครองส่วนภูมิภาค**
พื้นที่ตำบลบ้านเก่าประกอบด้วยหมู่บ้านทั้งสิ้นจำนวน 7 หมู่บ้าน มีจำนวนประชากร 6,493 คน แบ่งเป็นชาย 3,256 คน หญิง 3,237 คน (เดือนธันวาคม 2566) เป็นตำบลที่มีจำนวนประชากรมากเป็นอันดับ 7 ในอำเภอพานทอง
 border=1px solid #AAAAAA
 border=1px solid #AAAAAA
 border=1px solid #AAAAAA
ปี พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

**การปกครองส่วนท้องถิ่น**
ตำบลบ้านเก่าเดิมมีฐานะเป็นสภาตำบลบ้านเก่า ในปี พ.ศ. 2516 ต่อมาปี พ.ศ. 2538 สภาตำบลบ้านเก่ามี 7 หมู่บ้าน พื้นที่ 11.87 ตารางกิโลเมตร ประชากร 2,696 คน และ 767 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลบ้านเก่าอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลบ้านเก่า

**อ้างอิง**
บ้านเก่า
บ้านเก่า
หมวดหมู่:อำเภอพานทอง
อินฟินิที (รถยนต์)

ความหมายอื่นของ อินฟินิที ดูที่ อินฟินิที
เครื่องหมายการค้า อินฟินิที
อินฟินิที Q45
ไฟล์:Infiniti_Q50_S_HYBRID_(V37)_%E2%80%93_Frontansicht,_14._Juni_2014,_D%C3%BCsseldorf.jpg|thumb|right|อินฟินิที Q50 S Hybrid
ไฟล์:2017 Infiniti Q60 (V37) front 4.24.18.jpg|thumb|right|อินฟินิที Q60
อินฟินิที (Infiniti​; インフィニティ)​ รถยนต์นั่งหรู ซึ่งเป็นหนึ่งในรถยนต์คุณภาพจากนิสสัน โดยนิสสันตั้งยี่ห้อนี้ขึ้นมาเพื่อ เจาะตลาดรถยนต์หรู สำหรับตลาดอเมริกาโดยเฉพาะ โดยก่อตั้งขึ้นในปี 1989 หลังจากที่ตลาดญี่ปุ่นด้วยกันเองเริ่มส่งรถหรูบุกตลาดอเมริกา อย่างโตโยต้า ที่ส่ง เลกซัส และฮอนด้า ส่ง แอคิวรา
โดยปัจจุบัน นอกจากจะจำหน่ายในอเมริกาแล้ว ยังมีการจำหน่ายในประเทศต่างๆ ทั้งในเอเชีย รวมถึงในยุโรปบางประเทศด้วย
ตามแผนนโยบายทางธุรกิจ Nissan Value-Up ซึ่งจะหมดในปี 2007 โดยอนาคตก็จะมีแผนจำหน่ายยังบ้านเกิดตัวเองด้วย

**ผลิตภัณฑ์**
ในยุคแรกของ "อินฟินิที" นั้นได้มีการส่งรถหรูจำหน่ายในอเมริกา ซึ่งเป็นที่นิยมขณะนั้น นั่นคือ Q45 เป็นเครื่องยนต์ V8 278 แรงม้า โดยการออกแบบจะมาในสไตล์รถหรูยุโรป
จนในช่วงปี 1997 ได้เปิดตัว QX4 ซึ่งเป็นโมเดลเดียวกับ นิสสันเทอร์ราโน เรกุลุส เจาะตลาด SUV ขนาดกลาง
ในปัจจุบัน ก็มีการเปิดตัวรุ่นใหม่ๆเพิ่มขึ้น
ซึ่งปัจจุบันที่จำหน่าย อันได้แก่รุ่น Q ,QX เป็นต้น ส่วนรุ่น G, M และ FX ยกเลิกการผลิตแล้ว
โดยผลิตภัณฑ์จากอินฟินิทีส่วนใหญ่ จะเป็นผลิตภัณฑ์ที่ใช้ร่วมกับนิสสันด้วย- Infiniti Q50 / Infiniti Q60 = Nissan Skyline- Infiniti QX50 = Mercedes-Benz GLB-Class- Infiniti QX60 = Nissan Pathfinder (R52)- Infiniti QX80 = Nissan Patrol / Armada (Y62)
เป็นต้น

**รถยนต์อินฟินิที ในอดีต**
 M30 ,M35 ,M45- G20 (ตัวเดียวกับ นิสสัน พรีเมร่า) ,- J30 ,- I30 และ I35 (ตัวเดียวกับ นิสสัน แม็กซิม่า หรือ นิสสัน เซฟิโร),- QX4 (นิสสัน เทอร์ราโน)- Q40- Q45 (Nissan Cima)- M35 (Nissan Fuga)- G35 (Nissan Skyline Coupe (V35))- QX56 (Nissan Armada)- Q30 (Mercedes-Benz GLA)- QX30 - Q70- QX70- ESQ (นิสสัน จู๊ค)

**รถต้นแบบ**
ไฟล์:Infiniti concept3.jpg|right|thumb|รถต้นแบบ Infiniti Essence Concept
ไฟล์:Infiniti Emerg-e.jpg|right|thumb|รถต้นแบบ Infiniti Emerg-e Concept- Infiniti Triant (2003)- Infiniti Kuraza (2005)- Infiniti Coupe Concept (2006)- Infiniti Essence (2009)- Infiniti Etherea (2011)- Infiniti Emerg-e (2012)- Infiniti LE (2012)- Infiniti Q80 Inspiration (2014)- Infiniti Concept Vision Gran Turismo (2014)- Infiniti QX Sport Inspiration (2016)- Infiniti Prototype 9 (2017)- Infiniti Q Inspiration (2018)- Infiniti Prototype 10 (2018)- Infiniti QX60 Monograph (2020)

**แหล่งข้อมูลอื่น**
  เว็บไซต์ของอินฟินิที
หมวดหมู่:ตราสินค้ารถยนต์
หมวดหมู่:นิสสัน
หมวดหมู่:บริษัทญี่ปุ่นที่ก่อตั้งในปี พ.ศ. 2532
หมวดหมู่:บริษัทผู้ผลิตยานพาหนะที่ก่อตั้งในปี พ.ศ. 2532
สถานศึกษาเคมีปฏิบัติ

สถานศึกษาเคมีปฏิบัติ เป็นหน่วยงานในสังกัดกรมวิทยาศาสตร์บริการ กระทรวงวิทยาศาสตร์และเทคโนโลยี และเป็นสถาบันสมทบของจุฬาลงกรณ์มหาวิทยาลัย โดยเปิดการเรียนการสอนในระดับอนุปริญญา 3 ปี ปัจจุบัน หลักสูตรอนุปริญญาเคมีปฏิบัติไม่รับนิสิตเข้าศึกษาแล้วโดยนักศึกษารุ่นสุดท้ายสำเร็จการศึกษาเมื่อวันที่ 18 พฤษภาคม พ.ศ. 2548

**ประวัติ**
สถานศึกษาเคมีปฏิบัติ สังกัดกรมวิทยาศาสตร์ กระทรวงอุตสาหกรรม โดยได้รับการจัดตั้งเมื่อวันที่ 1 พฤศจิกายน พ.ศ. 2480 โดย ดร. ตั้ว ลพานุกรม อธิบดีท่านแรกของกรมวิทยาศานตร์ศต เอกสาร 65 ปี สถานศึกษาเคมีปฎิบัติ มีจุดประสงค์เพื่ออบรมให้บัณฑิตมีความรู้ในเชิงเคมีปฏิบัติเข้ารับราชการในกรมวิทยาศาสตร์ และหน่วยงานรัฐบาลอื่น ๆ โดยเปิดหลักสูตร 2 ปี ต่อมาในปี พ.ศ. 2497 ได้ขยายหลักสูตรเป็น 3 ปี โดยจะได้รับประกาศนียบัตรจากกรมวิทยาศาสตร์บริการ เทียบเท่าอนุปริญญา และในปี พ.ศ. 2502 ได้เข้าเป็นสถาบันสมทบในจุฬาลงกรณ์มหาวิทยาลัย เมื่อจบการศึกษาจะได้รับอนุปริญญาเคมีปฏิบัติ และสามารถเข้าเรียนที่คณะวิทยาศาสตร์ จุฬาลงกรณ์มหาวิทยาลัยได้ ตามเงื่อนไขที่มหาวิทยาลัยกำหนด ปัจจุบัน สถานศึกษาเคมีปฏิบัติอยู่ภายใต้การดำเนินงานของกองการศึกษาเคมีปฏิบัติ กรมวิทยาศาสตร์บริการ กระทรวงวิทยาศาสตร์และเทคโนโลยี

**หลักสูตร**
 หลักสูตรอนุปริญญาเคมีปฏิบัติ 3 ปี โดยเรียนเหมือนวิทยาศาสตร์ สาขาเคมี แต่จะเน้นการปฏิบัติในห้องปฏิบัติการ

**การทำงาน**
บัณฑิตสามารถประกอบอาชีพได้หลายอย่าง เช่น อาจารย์ นักวิจัย ทำงานในโรงงานอุตสาหกรรม กองพิสูจน์หลักฐานของกรมตำรวจ หรือตัวแทนจำหน่ายยา ผลิตภัณฑ์ทางเคมีต่าง ๆ เป็นต้น 

**อ้างอิง**

**แหล่งข้อมูลอื่น**
  สถานศึกษาเคมีปฏิบัติ date=2022-03-16 
หมวดหมู่:กระทรวงการอุดมศึกษา วิทยาศาสตร์ วิจัยและนวัตกรรม
หมวดหมู่:สถาบันสมทบของจุฬาลงกรณ์มหาวิทยาลัย
หมวดหมู่:สถาบันอุดมศึกษาในกรุงเทพมหานคร
หมวดหมู่:สถานศึกษาในเขตราชเทวี
หมวดหมู่:องค์การที่ก่อตั้งในปี พ.ศ. 2480
หมวดหมู่:หน่วยงานของรัฐบาลไทยในอดีต
โรงเรียนนายร้อยตำรวจไต้หวัน

โรงเรียนนายร้อยตำรวจไต้หวัน เป็นสถาบันหลักในการผลิตตำรวจของสาธารณรัฐจีน ตั้งอยู่ที่ กุยซัน เขตเถาหยวน

**หลักสูตร**
หลักสูตรปริญญาตรี 4 ปี แรกเริ่มมีเพียงสองคณะ คือ - การบริหารงานตำรวจ (Police Administration)- การสืบสวนคดีอาชาญากรรม (Criminal Investigation)  
ต่อมาได้เปิด- คณะการรักษาความปลอดภัยสาธารณะ (Public Security)- ราชทัณฑ์และการป้องกันอาชญากรรม (Crime Prevention Corrections)- การบริหารชุมชน (Household Administration)- การผจญเผลิง (Fire Service)- วิศวกรรมจราจร (Traffice Sciece)- การต่างประเทศ (Foreign Affairs Police)- การบริหารราชการบริการกองทัพ,การบริหารราชการ (Administrative)- การบริหารสารสนเทศ (Information management)- ตำรวจตรวจชายแดน (Border Police)- ตำรวจน้ำ (Maritime Police)- นิติวิทยาศาสตร์ (Froensic Science)- นิติศาสตร์ (Law)
ในปี ค.ศ. 1970 ได้มีการเปิดหลักสูตรการศึกษาระดับปริญญาโท ซึ่งต่อมาในปี ค.ศ. 1974 เป็นครั้งแรกที่ทางโรงเรียนเปิดรับนักเรียนหญิง อีกทั้งทางโรงเรียนยังมีโครงการแลกเปลี่ยน รับนักเรียนต่างชาติ ในปัจจุบันได้มีนักเรียนไทยเข้ารับการศึกษาจำนวน 8 คน ด้วยกัน ซึ่งล้วนแต่เป็นนายตำรวจชั้นสัญญาบัตร
หมวดหมู่:โรงเรียน
หมวดหมู่:ไต้หวัน
หมวดหมู่:โรงเรียนตำรวจ
โฟล์กโซโนมี

โฟล์กโซโนมี (folksonomy) หรือ ปัจเจกวิธาน คืออนุกรมวิธานที่ผู้ใช้สร้างขึ้นเอง ซึ่งใช้ในการแบ่งหมวดหมู่และค้นคืน หน้าเว็บ รูปภาพ ตัวเชื่อมโยงเว็บ และ เนื้อหาบนเว็บอื่นๆ โดยใช้กินติดป้ายที่ไม่จำกัดข้อความ โดยปกติโฟล์กโซโนมีทำงานผ่านอินเทอร์เน็ต อย่างไรก็ตามอาจจะถูกนำไปใช้ในบริบทอื่นเช่นกัน กระบวนการการติดป้ายแบบโฟล์กโซโนมีเจตนาที่จะเพิ่มความง่ายในการค้นหา ค้นพบ และหาตำแหน่ง เมื่อเวลาผ่านไป  โฟล์กโซโนมีที่พัฒนาขึ้นมาอย่างดีตามหลักการแล้วสามารถใช้เป็นรายการคำศัพท์ที่ใช้ร่วมกัน  ซึ่งสร้างขึ้นมาโดยผู้ใช้อันดับแรก และเป็นที่คุ้นเคยสำหรับผู้ใช้อันดับแรก เว็บไซต์ที่เป็นที่รู้จักมากที่สุดสองแห่งที่ใช้การติดป้ายแบบโฟล์กโซโนมีคือ ฟลิคเกอร์ และ del.icio.us อย่างไรก็ตามมีการชี้ประเด็นว่า ฟลิคเกอร์ ไม่ใช่ตัวอย่างที่ดีของ'โฟล์กโซโนมี
เนื่องจากโฟล์กโซโนมีพัฒนาขึ้นในสิ่งแวดล้อมทางสังคมที่ใช้อินเทอร์เน็ตเป็นสื่อกลาง โดยทั่วไปแล้วผู้ใช้จึงสามารถค้นพบได้ว่าใครเป็นผู้ติดป้ายโฟล์กโซโนมี และสามารถดูได้ว่าผู้ใช้คนอื่นสร้างป้ายอะไรขึ้นมาบ้าง

**อ้างอิง**
  โฟล์กโซโนมี จากเว็บอีคอมเมิร์ซ
หมวดหมู่:อนุกรมวิธาน
หมวดหมู่:การแทนความรู้
หมวดหมู่:เว็บเชิงความหมาย
ฟาโรห์ทวอสเรต

ทวอสเรต (Twosret) หรือ ทาโวสเรต, เทาสเรต (Tawosret, Tausret; สวรรคต 1189 ปีก่อน ค.ศ.) เป็นกษัตริย์และฟาโรห์องค์สุดท้ายในราชวงศ์ที่สิบเก้าแห่งอียิปต์ 
ชื่อของพระองค์ถูกบันทึกในข้อสรุปของแมนิโธว่า ธูโอริส ผู้ที่โฮเมอร์เรียกว่าโพลีบุส สามีของอัลคันดรา และในช่วงเวลาที่ (เมือง) ทรอยถูกยึด กล่าวกันว่า พระองค์ปกครองอียิปต์เป็นเวลา 7 ปี แต่ในภาพนี้รวมระยะเวลาครองราชย์ 6 ปีของฟาโรห์ซิพตาห์ ฟาโรห์ก่อนหน้า ทรอสเรตจึงถือเอาปีครองราชย์ของฟาโรห์ซิพตาห์เป็นของพระองค์เอง ขณะที่ระยะเวลาครองราชย์ที่แท้จริงของพระองค์อาจอยู่ได้ 1 ปีครึ่งใน  1191 ถึง 1189 ปีก่อน ค.ศ. ตัวเลขในปัจจุบันมักเขียนเป็นสองปีแทน การขุดค้นของมหาวิทยาลัยแอริโซนาอียิปต์แอ็กซ์เพดิชัน (University of Arizona Egyptian Expedition) ในวิหารอนุสรณ์ของพระองค์ ("วิหารหลายล้านปี" (temple of millions of years)) ที่อัลกุรนะฮ์ สนับสนุนอย่างหนักแน่นว่า รัชสมัยของพระองค์เริ่มขึ้นในปีครองราชย์ที่ 9 ซึ่งหมายความว่าพระองค์อาจมีเวลาปกครองอย่างอิสระเป็นเวลา 2-3 ปี โดยลบปีครองราชย์เป็นเวลาเกือบ 6 ปีของฟาโรห์ซิพตาห์ พระนามพระมหากษัตริย์ของพระองค์คือ ซิตเร เมอร์ยามุน (Sitre Meryamun) หมายถึง "พระราชธิดาของเร ผู้เป็นที่รักของอามุน"

**อ้างอิง**

**บรรณานุกรม**
 Gae Callender, "The Cripple, the Queen & the Man from the North", KMT, Vol:17 No.1, Spring 2006, pp. 49–63- Leonard H. Lesko, "A Little More Evidence for the End of the Nineteenth Dynasty", Journal of the American Research Center in Egypt, Vol. 5, (1966), pp. 29–32 (accessible through JSTOR)- Richard H. Wilkinson (ed.), Tausret: Forgotten Queen & Pharaoh of Egypt, Oxford University Press, 2012.
ทาวอสเรต
ทาวอสเรต
ทาวอสเรต
หมวดหมู่:ราชินีแห่งอียิปต์โบราณ
หมวดหมู่:ฟาโรห์หญิง
ฟาโรห์เคเปอร์เคเปอร์รูเร ไอย์

ฟาโรห์ไอย์ ปกครองอียิปต์อยู่เพียง 4 ปี แต่อำนาจที่แท้จริงกลับตกอยู่ในมือขุนนางฝ่ายทหารอีกคนคือ
โฮเรมเฮบ ที่มีอำนาจชี้ขาดอยู่เบื้องหลังราชบัลลังก์ โฮเรมเฮบได้รับใช้ฟาโรห์ตั้งแต่ฟาโรห์อเมนโฮเตปที่สาม ฟาโรห์แอเคนาเทน และ ตุตันคามุนเมื่อไอย์สวรรคต โฮเรมเฮบจึงขึ้นครองราชย์และลบพระนามของไอย์ทั้งหมดทั่วราชอาณาจักร
เมื่อฟาโรห์ตุตันคามุนสวรรคตโดยไม่มีผู้สืบสกุล จะมีเพียงราชินี "อังเซนามุน" ซึ่งปราศจากอำนาจ
เราทราบจากบันทึกโบราณว่านางผู้สิ้นหวังตัดสินใจเขียนจดหมายไปถึงกษัตริย์ฮิตไทต์ซึ่งเป็น
มหาอำนาจในตุรกีและซีเรีย เพื่อให้ส่งพระโอรสมาเป็นคู่ครองของนาง ในตอนแรกกษัตริย์
ฮิตไทต์แปลกใจกับคำขอนี้มากและมองเห็นโอกาสทางลัดที่จะได้อาณาจักรอียิปต์มาอยู่ใต้อำนาจ จึงจัดการส่งเจ้าชายชื่อซานนันซาไปตาคำขอ แต่โชคร้ายเจ้าชายผู้นี้ถูกสังหารโดยฝ่ายอียิปต์แถบชายแดน อังเซนามุนที่ปราศจากทางเลือกจึงจำต้องอภิเษกกับไอย์ ข้าราชสำนักผู้ชรา อาจมีศักดิ์เป็นปู่ของนาง และกลายเป็นราชินีของไอย์ซึ่งขึ้นครองบัลลังก์เป็นฟาโรห์องค์ใหม่
ในวัฒนธรรมร่วมสมัย ฟาโรห์ไอย์ และฟาโรห์ตุตันคาเมน ได้ถูกอ้างอิงถึงในนวนิยายเรื่อง กฤตยา โดย ทมยันตี ซึ่งบทประพันธ์เรื่องดังกล่าวได้ถูกดัดแปลงเป็นละครโทรทัศน์ออกอากาศทางช่อง 3 เมื่อปี พ.ศ. 2532 นำแสดงโดย ฉัตรชัย เปล่งพานิช, ชุดาภา จันทเขตต์

**อ้างอิง**
หมวดหมู่:ฟาโรห์ยุคราชวงศ์ที่สิบแปด
หมวดหมู่:บุคคลในศตวรรษที่ 14 ก่อนคริสตกาล
หมวดหมู่:ตุลาการรัฐธรรมนูญ

คณะตุลาการรัฐธรรมนูญ เป็นคณะตุลาการซึ่งบัญญัติขึ้นตามมาตรา 35 ของ รัฐธรรมนูญแห่งราชอาณาจักรไทย ฉบับชั่วคราว พ.ศ. 2549 ปฏิบัติหน้าที่แทน ศาลรัฐธรรมนูญ
หมวดหมู่:ศาลรัฐธรรมนูญ (ประเทศไทย)
หมวดหมู่:ตุลาการชาวไทย
สปายสาวคูณสาม

สปายสาวคูณสาม หรือ โททอลลี สปายส์ (Totally Spies!) เป็นการ์ตูนทีวีแอนิเมชันที่ออกอากาศในประเทศไทยทางช่อง ดิสนีย์ แชนเนล และ ทรูสปาร์ค ช่อง 51รวมทั้ง ช่อง 7 มีเนื้อเรื่องเกี่ยวกับสาววัยรุ่นสามคน คือ แซม โคลเวอร์ และอเล็กซ์ ที่ทำงานต่อสู้กับอาชญากรรมให้กับเจียร์รี่ หัวหน้าของพวกเขา ซึ่งเป็นผู้ก่อตั้ง World Organization of Human Protection (WOOHP)

สปายสาวคูณสาม
สปายสาวคูณสาม
สปายสาวคูณสาม
หมวดหมู่:รายการโทรทัศน์ภาษาอังกฤษ
หมวดหมู่:รายการโทรทัศน์ภาษาฝรั่งเศส
หมวดหมู่:ซูเปอร์ฮีโรเด็ก
หมวดหมู่:รายการโทรทัศน์ที่มีฉากในเทศมณฑลลอสแอนเจลิส
หมวดหมู่:รายการโทรทัศน์ช่องการ์ตูนเน็ตเวิร์ค
หมวดหมู่:การ์ตูนสายลับ
หมวดหมู่:ตัวละครกลุ่มสาม
หมวดหมู่:ตัวละครที่เป็นสายลับและจารชน
หมวดหมู่:การ์ตูนทีวีแอนิเมชันตะวันตกที่ได้รับอิทธิพลจากสื่ออนิเมะ
รัฐซาบะฮ์

ซาบะฮ์ หรือ ซาบาห์ (Sabah, pron) เป็นรัฐในประเทศมาเลเซียที่ตั้งอยู่บนเกาะบอร์เนียวตอนเหนือ ในภูมิภาคมาเลเซียตะวันออก ซาบะฮ์มีชายแดนทางตะวันตกเฉียงใต้ดิดกับรัฐซาราวักของประเทศมาเลเซีย และทางใต้ติดกับจังหวัดกาลีมันตันเหนือของประเทศอินโดนีเซีย ดินแดนสหพันธ์ลาบวนตั้งอยู่บนเกาะไม่ห่างจากชายฝั่งรัฐ รัฐซาบะฮ์มีชายแดนทางทะเลทางตะวันตกติดกับเวียดนามและทางเหนือและตะวันออกติดกับฟิลิปปินส์ เมืองหลักของรัฐคือโกตากีนาบาลู ศูนย์กลางเศรษฐกิจของรัฐ และที่ตั้งรัฐบาลรัฐซาบะฮ์ เมืองสำคัญในรัฐนี้ได้แก่ซันดากันและตาเวา จากสำมะโน ค.ศ. 2015 รัฐนี้มีประชากร 3,543,500 คน และมีการประมาณการใน ค.ศ. 2019 ที่มากกว่า 3.9 ล้านคน

**ประวัติ**
ในช่วงแรกระบบการเมืองยังไม่ค่อยชัดเจนนัก จะเด่นเฉพาะพวกอิบัน  และพวกที่อาศัยอยู่ตามชายฝั่งทะเล และได้รับอิทธิพลของศาสนาอิสลามเข้ามาทำให้เริ่มมีระบบแบบแผนในการดำเนินของกลุ่มที่รับมา ส่วนพวกที่อยู่ตอนในนั้นก็ยังไม่มีการแบ่ง เป็นชนชั้นปกครอง ประชาชน และทาส  การได้รับอิทธิพลจากรัฐบรูไน ซึ่งมีระบบการปกครองแบบมีสุลต่าน และการเข้ามาของชาติอาณานิคมหลังจากนั้นก็เกิดระบบการปกครองที่เริ่มชัดเจนขึ้น โดยอังกฤษได้ให้อำนาจ หัวหน้าของชุมชนปกครองอย่างอิสระ แต่ให้อยู่ภายใต้การดูแลของอังกฤษ

**ความสัมพันธ์นานาชาติ**
รัฐซาบะฮ์มีความสัมพันธ์เป็นรัฐ/จังหวัดพี่น้องกับมณฑลเจียงซีในประเทศจีน และจังหวัดราชบุรีในประเทศไทย

**อ้างอิง**

**แหล่งข้อมูลอื่น**
  Sabah ที่ Sabah Tourism Board- df=dmy-all-  Sabah ที่ Lonely Planet

หมวดหมู่:เกาะบอร์เนียว
ซาบะฮ์
หมวดหมู่:อดีตอาณานิคมของอังกฤษ
หมวดหมู่:เอเชียตะวันออกเฉียงใต้ภาคพื้นสมุทร
รัฐเประ

เประ, เประก์ หรือ เปรัก (Perak, ڨيرق) เป็นหนึ่งในสิบสามรัฐที่ประกอบขึ้นเป็นประเทศมาเลเซีย มีขนาดใหญ่เป็นอันดับสองในมาเลเซียตะวันตก ติดต่อกับรัฐเกอดะฮ์และจังหวัดยะลาของประเทศไทยทางทิศเหนือ รัฐปีนังทางทิศตะวันตกเฉียงเหนือ รัฐกลันตันและรัฐปะหังทางทิศตะวันออก รัฐเซอลาโงร์ทางทิศใต้ ส่วนทางทิศตะวันตกจรดช่องแคบมะละกา
เประ หรือ เปรัก ในภาษามลายูหมายถึงเงิน ซึ่งน่าจะมาจากสีเงินของแร่ดีบุก แต่บางคนก็ว่าชื่อของรัฐมาจากแสงวิบวับของปลาในน้ำซึ่งส่องเป็นประกายเหมือนเงิน ส่วนชื่อเฉลิมเมืองในภาษาอาหรับคือ ดารุลริดซวน ("ดินแดนแห่งความสง่างาม")
เกาะปังโกร์เป็นเกาะเล็ก ๆ ใกล้ชายฝั่ง มีกิจกรรมท่องเที่ยวต่าง ๆ เช่น การดำน้ำ

**ประชากร**

**อ้างอิง**
เประ
หมวดหมู่:รัฐเประ
หมวดหมู่:ช่องแคบมะละกา
รัฐปะหัง

ปะหัง หรือ ปาฮัง (Pahang, ڤهڠ) เป็นหนึ่งในสิบสามรัฐที่ประกอบขึ้นเป็นสหพันธรัฐมาเลเซีย และเป็นรัฐที่ใหญ่ที่สุดในมาเลเซียตะวันตก ครอบคลุมบริเวณแอ่งแม่น้ำปะหัง มีอาณาเขตติดต่อกับรัฐกลันตันทางทิศเหนือ ติดต่อกับรัฐเประ รัฐเซอลาโงร์ และรัฐเนอเกอรีเซิมบีลันทางทิศตะวันตก ติดต่อกับรัฐยะโฮร์ทางทิศใต้ ส่วนติดต่อกับรัฐตรังกานูและทะเลจีนใต้ทางทิศตะวันออก
เมืองหลวงของรัฐคือกวนตัน ส่วนเมืองของเจ้าผู้ครองตั้งอยู่ที่เปอกัน เมืองสำคัญอื่น ๆ ได้แก่ กัวลาลีปิซ เตเมร์โละฮ์ และรีสอร์ตเชิงเขาที่ที่สูงเกินติง ที่สูงคาเมรอน และเฟรเซอส์ฮิลล์ 
ชื่อเฉลิมเมืองของรัฐปะหังคือ ดารุลมักมูร์ ("ถิ่นที่อยู่แห่งความเงียบสงบ")
องค์ประกอบทางชาติพันธุ์ของผู้คนในรัฐนี้ประมาณอย่างหยาบ ๆ ได้แก่ ชาวมลายู + ภูมิบุตร 1 ล้านคน ชาวจีน 233,000 คน ชาวอินเดีย 68,500 คน อื่น ๆ 13,700 คน และไร้สัญชาติ 68,000 คน

**การแบ่งเขตการปกครอง**
รัฐปะหังแบ่งเขตการปกครองออกเป็น 11 อำเภอ ได้แก่ 
# อำเภอเบอรา 
# อำเภอเบินตง 
# อำเภอที่สูงคาเมรอน 
# อำเภอเจอรันตุต 
# อำเภอกวนตัน 
# อำเภอลีปิซ 
# อำเภอมารัน 
# อำเภอเปอกัน 
# อำเภอเราบ์ 
# อำเภอรมปิน 
# อำเภอเตเมร์โละฮ์

**ประชากร**

**ศาสนา**

**อ้างอิง**

ปะหัง
ผู้สำเร็จราชการแทนพระองค์

ผู้สำเร็จราชการแทนพระองค์ หรือ ผู้สำเร็จราชการแผ่นดิน (regent) เป็นผู้ได้รับแต่งตั้งให้ปฏิบัติพระราชกรณียกิจในพระปรมาภิไธยพระมหากษัตริย์ของประเทศที่มีพระมหากษัตริย์เป็นพระประมุข เนื่องจากพระมหากษัตริย์ยังไม่ทรงบรรลุนิติภาวะ หรือทรงพระประชวร หรือไม่ทรงอยู่ในประเทศ หรือทรงบริหารพระราชกิจไม่ได้ไม่ว่าด้วยเหตุใดก็ตาม
ทั้งนี้ ผู้สำเร็จราชการแทนพระองค์ยังมีขึ้นได้ในกรณีที่ระบอบพระมหากษัตริย์ยังมิได้มีพระมหากษัตริย์ที่เหมาะสม เช่น เมื่อประเทศฟินแลนด์ประกาศเอกราชจากจักรวรรดิรัสเซียแล้วมีการสถาปนาราชอาณาจักรฟินแลนด์ขึ้น แต่ยังไม่มีเชื้อพระวงศ์ต่างประเทศพระองค์ใดเหมาะสม จึงให้ผู้สำเร็จราชการแทนพระองค์ทำหน้าที่ไปพลางก่อน จนรัฐสภาฟินแลนด์เลือกเจ้าชายฟรีดริช คาร์ล แห่งเฮ็สเซิน แห่งแคว้นเฮสส์จากจักรวรรดิเยอรมันขึ้นเป็นสมเด็จพระราชาธิบดีแห่งฟินแลนด์ ตำแหน่งผู้สำเร็จราชการแทนพระองค์จึงสิ้นสุดลง

**ดูเพิ่ม**
 ผู้สำเร็จราชการแทนพระองค์ (ประเทศไทย)

**อ้างอิง**

หมวดหมู่:ประมุขแห่งรัฐ
นาโอโกะ ทาเกอูจิ

นาโอโกะ ทาเกอูจิ (Takeuchi Naoko, เกิด 15 มีนาคม ค.ศ. 1967) เป็นนักวาดการ์ตูนแนวโชโจะหญิงชาวญี่ปุ่น ผลงานที่ทำให้เธอมีชื่อเสียงมากที่สุดคือมังงะเรื่อง เซเลอร์มูน
เธอได้รับรางวัลมากมาย รวมถึงรางวัล "โคดันชะ มังงะอะวอร์ด" (Kodansha Manga Award) ในปี 1993 สำหรับมังงะเรื่องเซเลอร์มูน
ช่วงที่หยุดพักจากการวาดการ์ตูน เธอได้ทำหน้าที่เป็นผู้ช่วยให้กับโยชิฮิโระ โทงาชิ ผู้เป็นสามีของเธอ ซึ่งโทงาชินั้นเป็นนักวาดการ์ตูนแนวโชเน็งเรื่อง "คนเก่งทะลุโลก" (YuYu Hakusho) และ "ฮันเตอร์ x ฮันเตอร์" (Hunter X Hunter)

**ผลงาน**
 เลิฟคอลล์ (LOVE CALL)- ช็อกโกแลต คริสต์มาส (チョコレート・クリスマス)- มาเรีย (ま・り・あ)- เดอะ เชอร์รี่ โปรเจกต์ (The チェリープロジェクト) - รหัสลับ เซเลอร์วี (コードネームはセーラーV) 3 เล่มจบ- เซเลอร์มูน (美少女戦士セーラームーン) 18 เล่มจบ- มิสเรน (ミス・レイン)- ปริซึ่ม ไทม์ (プリズム・タイム)- เลิฟวิช (ラブ・ウィッチ)- พีคิว แองเจิ้ลส์ (PQエンジェルス)- โทคิ☆เมกะ! (とき☆めか!)

**แหล่งข้อมูลอื่น**
  Sailormoon Channel: เว็บไซต์ทางการของเซเลอร์มูน-  Sailor Moon Thailandfix-attempted=yes  เว็บไซต์เซลเลอร์มูนไทยแลนด์-  บอร์ดเซเลอร์มูนไทยแลนด์ date=2007-11-14  พลพรรคคนรักเซเลอร์มูน-  Takeuchi-Naoko.com (unofficial site of Takeuchi-sensei) A fan site on Takeuchi Naoko-  Naoko Takeuchi

**อ้างอิง**
หมวดหมู่:นักวาดการ์ตูนญี่ปุ่นหญิง
หมวดหมู่:เซเลอร์มูน
หมวดหมู่:บุคคลจากโคฟุ
หมวดหมู่:เภสัชกรชาวญี่ปุ่น
เอฟพีจีเอ

ไฟล์:Altera_Flex_EPF10K20_20000_cell_FPGA.jpg|thumb|300px|An Altera FPGA with 20,000 cells.
เอฟพีจีเอ หรือ อุปกรณ์ลอจิกแบบโปรแกรมได้  (field programmable gate array: FPGA)
บางครั้งอาจจะมีคนสับสนกับคำว่า flip-chip pin grid array ซึ่งมีโครงสร้างตัวถังคล้ายๆ กัน
FPGA จัดเป็น อุปกรณ์สารกึ่งตัวนำชนิดโปรแกรมได้ที่มีโครงข่ายการเชื่อมต่อภายในแบบแมตริกซ์ โครงสร้างภายในของ FPGA นั้นสามารถโปรแกรมให้มีหน้าที่การทำงานเหมือนลอจิกเกตพื้นฐาน เช่น AND, OR, XOR, NOT หรือรวมกันหลายๆ ชนิด (combinational logic) เพื่อให้ทำหน้าที่ที่มีความซับซ้อนเพิ่มขึ้น เช่น decoders หรือฟังก์ชันทางตณิตศาสตร์ ใน FPGAs ทั่วไป นอกจากจะประกอบด้วยส่วนของวงจรลอจิกแบบโปรแกรมได้แล้ว จะยังมีบล็อกของหน่วยความจำ ซึ่งอาจจะสร้างด้วยฟลิบฟลอปอย่างง่าย หรือใช้พื้นที่ของสารกึ่งตัวนำสร้างเป็นหน่วยความจำจริงๆ อยู่ภายในก็ได้ 
ในการออกแบบวงจรดิจิตอลอิเล็กทรอนิกส์ ที่มี FPGA อยู่บนแผงวงจรด้วยนั้น จะช่วยให้ผู้ออกแบบสามารถลดขนาดของแผงวงจร รวมทั้งสามารถออกแบบได้รวดเร็ว ไม่ต้องทดสอบรายละเอียดภายในให้เสร็จสมบูรณ์ 100 % ก็สามารถออกแบบแผงวงจรได้ เมื่อได้รับแผงวงจรและประกอบอุปกรณ์ต่างๆ เสร็จแล้ว จึงค่อยกำหนดหน้าที่การทำงานของ FPGA ได้ในภายหลัง ต่างจากการออกแบบด้วยลอจิกเกตขนาดเล็ก ที่ต้องออกแบบทางเดินของลายทองแดงให้เสร็จสมบูรณ์ก่อน และไม่สามารถแก้ไขได้ในภายหลัง นอกจากนี้ การใช้งาน FPGA สามารถโปรแกรมการทำงานได้ในทุกขณะแม้แต่ขณะที่ส่งมอบงานแล้ว ก็ยังสามารถเข้าไปแก้ไขวงจรได้โดยง่ายดาย จึงเป็นที่มาของคำว่า "field programmable" ซึ่งก็หมายถึงโปรแกรมได้ในภาคสนามหรือที่หน้างานนั่นเอง  อย่างไรก็ตามข้อกำหนด (Configuration) ของ FPGA จะหายไปหลังจากปิดไฟเลี้ยง ดังนั้น จะต้องมีหน่วยความจำภายนอก (Flash) มาคอยรักษาข้อกำหนดของ FPGA ไว้ ซึ่ง FPGA จะมีกระบวนการอ่านข้อกำหนดนั้นโดยอัตโนมัติหลังจากได้รับไฟเลี้ยง  
การทำงานของ FPGAs จะยังมีความเร็วที่ด้อยกว่าapplication-specific integrated circuit (ASIC) , และเมื่อเปรียบเทียบขนาดทางกายภาพ พบว่าจะมีความหนาแน่นของวงจรที่น้อยกว่า รวมทั้งใช้กำลังงานมากกว่า ASIC  อย่างไรก็ตาม FPGA มีข้อได้เปรียบตรงที่ใช้เวลาในการพัฒนาผลิตภัณฑ์ (time to market) ที่น้อยกว่า  สามารถแก้ไขวงจรได้หลังจากที่ใช้งานจริงในภาคสนาม  ,และมีค่าแรงในการดำเนินการที่ต่ำกว่า (non-recurring engineering) . นอกจากนี้ ยังมี FPGA ชนิดที่โปรแกรมได้ครั้งเดียว (OTP) ซึ่งมีราคาที่ต่ำกว่าโดย  FPGA ชนิดนี้เมื่อโปรแกรมแล้วจะคล้ายกับ  ASIC  นอกจากนี้ยังมีการรวมหน่วยความจำ config เข้าไว้ในอุปกรณ์ FPGA ซึ่งจะยังคงอยู่แม้ปิดไฟเลี้ยง เรียกว่า  Complex programmable logic devices   (CPLD)
หมวดหมู่:วงจรเบ็ดเสร็จ
หมวดหมู่:อิเล็กทรอนิกส์
ฟาโรห์ทุตโมสที่ 4

ฟาโรห์ทุตโมสที่ 4 นำความเปลี่ยนแปลงมาสู่ระบอบการปกครองของอียิปต์ไม่น้อย ทรงส่งเสริมอำนาจของระบบราชการในส่วนกลางและเสริมระบบการป้องกันพรมแดนทั้งหมด พร้อมกันนั้นก็ไม่พลาดการสร้างอนุสาวรีย์ที่มีพระนามจารึกอยู่ขึ้นทั่วพระราชอาณาจักร นักประวัติศาสตร์ตีความเรื่องนี้ว่าบางทีการที่พระองค์ไม่ได้เป็นผู้สืบสายเลือดโดยตรงเป็นปมด้อยที่กดดันให้ทรงป่าวประกาศ และอ้างเรื่องพระนิมิตใต้เงามหาสฟิงซ์มาสร้างความชอบธรรมในการปกครองด้วย
ตำนานเรื่องของฟาโรห์ทุตโมสที่ 4 กับ สฟิงซ์
แผ่นหินจารึกตรงหน้าอกของสฟิงซ์มีเรื่องราวของฟาโรห์ทุสโมสที่ 4 พระองค์มีนิมิตว่าหากช่วยนำทรายที่กลบฝังสฟิงซ์ออกก็จะเป็นกษัตริย์ ตามตำนานพระองค์ได้ขึ้นครองราชย์หลังจากปฏิบัติตามนิมิตดังกล่าว
หมวดหมู่:ฟาโรห์ยุคราชวงศ์ที่สิบแปด
หมวดหมู่:บุคคลในศตวรรษที่ 14 ก่อนคริสตกาล
ทางหลวงแผ่นดินหมายเลข 4012

ทางหลวงแผ่นดินหมายเลข 4012 สายต่อเขตเทศบาลนครนครศรีธรรมราช - ท่าแพ เป็นทางหลวงสายสั้น ๆ ในเขตควบคุมของแขวงการทางนครศรีธรรมราชที่ 1 สำนักทางหลวงที่ 14 (นครศรีธรรมราช) มีระยะทางตั้งแต่บ้านท่าแพถึงตัวเมืองนครศรีธรรมราช มีความยาวประมาณ 8 กม.

**รายละเอียดของเส้นทาง**
ทางหลวงแผ่นดินหมายเลข 4012 เริ่มต้นที่บ้านท่าแพ ณ จุดที่ทางหลวงแผ่นดินหมายเลข 401 สิ้นสุด จากนั้นก็วิ่งลงใต้ไปยังตัวเมืองนครศรีธรรมราช เส้นทางเป็นลาดยางมี 4 ช่องจราจร ทิศทางละ 2 ช่องจราจร มีเกาะกลางถนนคั่นตรงกลาง
แต่เดิมเส้นทางได้ผ่านค่ายวชิราวุธ ซึ่งได้สร้างความไม่สะดวก เพราะในเวลากลางคืน มีเพียงรถที่มีใบอนุญาตเท่านั้นที่สามารถใช้เส้นทางนี้ได้ รถที่ไม่มีใบอนุญาตจะต้องใช้ทางหลวงแผ่นดินหมายเลข 4016 และ 4103 เพื่อเลี่ยงค่ายวชิราวุธ
แต่ในที่สุด ทางหลวงแผ่นดินหมายเลข 4012 ก็ถูกสร้างขึ้นใหม่ประมาณ 1 กม. ทางตะวันออกของค่ายวชิราวุธ รถทุกคันสามารถใช้เส้นทางใหม่นี้ได้ตลอด 24 ชม. ประชาชนท้องถิ่นมักเรียกเส้นทางใหม่นี้ว่า ถนนอ้อมค่าย (พัฒนาการคูขวาง) 

**รายชื่อทางแยก**
 ทางหลวงแผ่นดินหมายเลข 401 (เริ่ม) (ขึ้นเหนือไปยัง อำเภอท่าศาลาและสุราษฎร์ธานี)- ถนนพัฒนาการคูขวาง (สิ้นสุด) (ลงใต้ไปยังตัวเมืองนครศรีธรรมราช)
4012
4-4012
หมวดหมู่:ถนนในจังหวัดนครศรีธรรมราช